Keningau

Keningau, iso watas id Boogian Pedalaman Sabah, Malaysia om iso watas di bobos tagayo id boogian dii. Baino, Keningau nopo nga' oilaan sabaagi kakadayan kolimo tagayo id Sabah.
Keningau nopo nga poinsondot id latitud 5 20'0 U om longitud 116 10'0 T. Keningau miwolit do watas Ranau om Tambunan id ponongkoibutan. Nabawan om Tenom id ponongkabaatan, Tongod id ponongkosilahon om Papar id ponongkotonobon. Babaino, Keningau nopo nga id siriba kotoinaan Majlis Daerah Keningau om ogumu o kakadayan id posorili dau miagal do Apin-apin, Bingkor, Sook, Nabawan om Tambunan.

Ralan tapangkal di popiromut Keningau om Kota Kinabalu nopo nga Ralan Kimanis om nogi Ralan Tambunan ii kiharo kuang lobi do 128 KM toi ko' kuang lobi 2.5 jam. Kiwaa nogi Lebuhraya Keningau-Sandakan om Keningau-Tawau. Suai ko sasakayon tindal, kiwaa nogi sasakayon tayub nga kosudong montok kapal tulud kikawo Foker no.
Okito nogi id Keningau nga Batu Sumpah Keningau sabaagi linahasan do piniokunan 20 Guason Sabah id pialatan Koporintaan Sabah om nogi Koporintaan Malaysia. Ointutunan nogi Keningau sabaagi iso longkod Koubasanan Kadazan, Dusun, Murut (KDM) tu 90% nopo mogigion id Keningau nga tulun KDM.

Category:Watas id Pogun Sabah
Category:Kakadaian ko-5 tagayo id Sabah